**ΒΑΡΚΕΛΩΝΗ - ΦΙΓΚΕΡΕΣ-ΤΖΙΡΟΝΑ**

**5 ΗΜΕΡΕΣ**

***ΒΑΡΚΕΛΩΝΗ – ΦΙΓΚΕΡΕΣ/ΜΟΥΣΕΙΟ ΝΤΑΛΙ-ΤΖΙΡΟΝΑ***

* **Δώρο** η εκδρομή **Φιγκέρες-Τζιρόνα**
* **Πλήρης ξενάγηση πόλης**
* **Eξασφαλισμένη είσοδος στην Sagrada Familia και ελληνόφωνη ξενάγηση εντός του ναού (δεν περιλαμβάνεται το κόστος εισόδου)**
* **Επίσημος ελληνόφωνος ξεναγός**
* **Απευθείας πτήσεις Αθήνα-Βαρκελώνη-Αθήνα με την ποιότητα και την αξιοπιστία της Aegean Airlines**

## **1η μέρα Αθήνα – Βαρκελώνη,Ξενάγηση**

Συνάντηση στο αεροδρόμιο και απ’ ευθείας πτήση για την πρωτεύουσα της Καταλονίας και την δεύτερη μεγαλύτερη πόλη της Ισπανίας, την **Βαρκελώνη**. Άφιξη, μεταφορά στο ξενοδοχείο και η πρώτη μας περιπατητική ξενάγηση στην καλοσχεδιασμένη αυτή πόλη και το μεγαλύτερο λιμάνι της Μεσογείου, θα ξεκινήσει από το ιστορικό της κέντρο, την γοτθική συνοικία, γνωστή ως **Barrio Gotico**, με τα πανέμορφα πέτρινα σοκάκια και σήμα κατατεθέν της τον εντυπωσιακό Καθεδρικό ναό της Αγίας Ευλαλίας. Συνεχίζουμε με την **πλατεία Isidre Nonel** και τονεντυπωσιακό τοίχο που είναι διακοσμημένος με 4.000 κεραμικά πλακάκια τα οποία έχουν τυπωμένα επάνω τους φωτογραφίες**.** Όλα μαζί τα πλακάκια δημιουργούν μια μεγαλύτερη εικόνα που όταν την βλέπεις από μακριά σχηματίζουν ένα μοναδικό **μωσαϊκό φιλί**. «Ο κόσμος αρχίζει με κάθε φιλί» είναι το σύνθημα που αναγράφεται στην πλακέτα του έργου και δημιουργήθηκε με αφορμή την 300η επέτειο από την απελευθέρωση της πόλης. Συνεχίζουμε στον εμπορικό δρόμο **Porta del Angel,** όπου μπορείτε να κάνετε τα ψώνια σας. Επιστροφή στο ξενοδοχείο για ξεκούραση. Διανυκτέρευση.

## **2η μέρα Βαρκελώνη,Ξενάγηση**

Η πρωινή μας ξενάγηση θα αρχίσει από τον επιβλητικό ναό της **Sagrada Familia**, το σημαντικότερο έργο του **Gaudi** που είναι και το πιο επισκέψιμο μνημείο της Βαρκελώνης, τον οποίο θα θαυμάσουμε και εσωτερικά **(εξασφαλισμένη είσοδος)**. Μία εκκλησία σύμβολο για την πόλη της Βαρκελώνης, όπου συγκαταλέγεται μεταξύ των πιο περίπλοκων και χρονοβόρων αρχιτεκτονικών έργων στον κόσμο. Είναι το έργο ζωής του **Antonio Gaudi** , ο οποίος αφιέρωσε 43 χρόνια για να βάλει τις βάσεις αυτού του μνημειώδες έργου. Στην διαδρομή μας με το λεωφορείο διασχίζουμε την γνωστή λεωφόρο **Passeig de Gracia -**τα **Ηλύσια Πεδία της Βαρκελώνης**, με τα εντυπωσιακά 'μοντερνιστικά' κτίρια, τα αριστοκρατικά καταστήματα και τα πολύ καλά εστιατόρια , όπου θα θαυμάσουμε και τα δύο διασημότερα σπίτια του μεγάλου αρχιτέκτονα **Antonio Gaudi**, το **Casa Battlo** και το **Casa Mila**, καθώς και τα σπίτια των καλύτερων αρχιτεκτόνων της εποχής - του Lluis Domenech I Montaner, του Puig I Cadafalch, του Enric Sagnier και πολλών άλλων. Θα συνεχίσουμε προς το **Ολυμπιακό χωριό**, το **Ολυμπιακό λιμάνι** και την **Barceloneta**, το παλιό ψαροχώρι, όπου στον ελεύθερο χρόνο σας θα μπορείτε να γευτείτε την γνωστή παέγια .Ανηφορίζοντας προς τον λόφο **Montjuik** (λόφο των Εβραίων) θα δούμε το **Ολυμπιακό Στάδιο** με σχεδόν όλες τις εγκαταστάσεις της Ολυμπιάδας του 1992. Η επόμενη στάση μας είναι το **Ισπανικό χωριό (Poble Espanyol)**, μια μικρογραφία της Ισπανίας, που κατασκευάστηκε για την παγκόσμια έκθεση του 1929. Την ξενάγηση μας θα την τελειώσουμε στο κέντρο της πόλης και την μεγαλύτερη και εμπορικότερη πλατεία - την **Plaza Cataluna** - και θα φθάσουμε στον πασίγνωστο πεζόδρομο **Las Ramblas**, με την αγορά των λουλουδιών, τους υπαίθριους καλλιτέχνες και ζωγράφους και την αστείρευτη ζωντάνια του. Συνεχίζοντας στην **Ramblas**, θα δούμε την **βρύση καναλέτας (Rambla Canaletes)**, η οποία φημίζεται για το σιντριβάνι με το οικόσημο της Καταλονίας. Ο μύθος λέει ότι κάποιος που έχει δοκιμάσει λίγο νερό από αυτό θα επιστρέψει σίγουρα εδώ. Εδώ είναι επίσης το σημείο συνάντησης των οπαδών της πιο επιτυχημένης ομάδας του 21ου αιώνα, της Μπαρτσελόνα. Περπατώντας, και περίπου στην μέση της La Ramblas θα δούμε την **Plaza Real**, μια κλασσική αρχοντική πλατείa, όπου μπορείτε να απολαύσετε τον καφέ σας. Για το απόγευμα σας προτείνουμε μία **προαιρετική ξενάγηση** στην "άλλη Βαρκελώνη". Θα δούμε το περίφημο **Parque Guel**, έργο του **Antonio Gaudi**, παράδειγμα αρμονίας της φύσης και αρχιτεκτονικής, που έχει ανακηρυχθεί παγκόσμιο μνημείο πολιτιστικής κληρονομιάς της **UNESCO**. Διασχίζοντας τα ακριβότερα προάστια της πόλης, θα προσεγγίσουμε το γήπεδο της **Barcelona, το Camp Nou**, όπου θα σταματήσουμε για φωτογραφίες. Επόμενη στάση το ιστορικό κέντρο της πόλης και τα στενάκια της συνοικίας **El Born**, όπου θα δούμε την εκκλησία **Santa Maria del Mar**, μοναδικό δείγμα γοτθικής αρχιτεκτονικής. Στη συνέχεια θα δούμε το **Hospital Sant Pau**, το μεγαλύτερο μοντερνιστικό συγκρότημα του κόσμου - ένα νοσοκομείο βγαλμένο από παραμύθι, έργο του μεγάλου αρχιτέκτονα Lluis Domenech I Montaner και μνημείο της **UNESCO** - και θα καταλήξουμε στον λόφο **Montjuik**.Επιστροφή στο ξενοδοχείο. Διανυκτέρευση.

**3η μέρα Βαρκελώνη, Φιγκέρες/Μουσείο Νταλί--Τζιρόνα**

Η σημερινή ολοήμερη ξενάγησή μας θα ξεκινήσει με το **Φιγκέρες** (Figueres), την πόλη του Σαλβαδόρ Νταλί. Στο μουσείο του θα δούμε την μεγαλύτερη συλλογή έργων του παγκοσμίως, από τα νεανικά του χρόνια έως τον θάνατό του. Σε πολλά από τα έργα του εμφανίζεται η Γκαλά, η γυναίκα και ο έρωτας της ζωής του, ενώ στο κέντρο του μουσείου βρίσκεται ο τάφος του, στον χώρο και στην πόλη που τον τίμησε όσο κανείς άλλος. Βγαίνοντας από το μουσείο απολαύστε επίσης την έκθεση κοσμημάτων, που αποτελείται από 37 μοναδικά κοσμήματα τα οποία σχεδίασε ο πολυτάλαντος ζωγράφος. Συνεχίζουμε για την **Τζιρόνα** (Girona), μια πανέμορφη πόλη στις όχθες του ποταμού Onar με πανέμορφα ζωγραφιστά σπίτια. Θα θαυμάσουμε τον Καθεδρικό ναό της πόλης και θα περπατήσουμε στην πρώην εβραϊκή συνοικία, όπου ζούσαν οι Σεφαρδίτες - οι Εβραίοι της Ισπανίας. Επιστροφή αργά το απόγευμα στην Βαρκελώνη. Για το βράδυ, **προαιρετικά** σας προτείνουμε να παρακολουθήσετε **Flamenco** στην πατρίδα του και να αφεθείτε στον έντονο και γεμάτο πάθος ρυθμό του. Διανυκτέρευση.

**4η μέρα Βαρκελώνη,Ελεύθερη ημέρα**

Για τη σημερινή ελεύθερη μέρα σας προτείνουμε να επισκεφθείτε την περίφημη κεντρική αγορά **La Boqueria**, όπου μπορείτε να δοκιμάσετε τα διάσημα ισπανικά αλλαντικά, το περίφημο Jamon Pata Negra, εξωτικά φρούτα και να φάτε φρέσκα ψάρια και tapas. Η μεγαλύτερη και παλαιότερη αγορά της Ισπανίας σας περιμένει να γευτείτε τα υπέροχα προϊόντα της. Επισκεφθείτε επίσης **το μουσείο** του μεγαλύτερου ζωγράφου του 20ου αιώνα, **του Πάμπλο Πικάσο**, ή το μουσείο Μοντέρνας τέχνης **MOCO** . Επισκεφτείτε το **πάρκο Ciutadella**, που κατασκευάστηκε για την παγκόσμια έκθεση του 1888 και δίπλα του δεσπόζει η **Αψίδα του Θριάμβου.** Για το απόγευμα σας προτείνουμε μία ολιγόωρη κρουαζιέρα απολαμβάνοντας το ηλιοβασίλεμα και ακούγοντας ζωντανά jazz και chill out μουσική ή να επισκεφτείτε το περίφημο ενυδρείο της Βαρκελώνης που βρίσκεται στην περιοχή του λιμανιού και είναι το μεγαλύτερο θαλάσσιο πάρκο της Μεσογείου και το δεύτερο μεγαλύτερο στον κόσμο. Διανυκτέρευση.

**5η μέρα Βαρκελώνη -Αθήνα**

Μεταφορά στο αεροδρόμιο και επιβίβαση στην πτήση για την Αθήνα.

## **Σημείωση:**

## Για την καλύτερη εκτέλεση του προγράμματος η ροή μπορεί να διαφοροποιηθεί χωρίς όμως να παραλειφθεί κάτι.

|  |  |  |
| --- | --- | --- |
| ΤΙΜΗ ΚΑΤΑ ΑΤΟΜΟ | Hotel Gotico,Gran Barcino, Abba Balmoral, Catalonia Gracia , Catalonia Eixample 4\* 07,14,21,28 Ιουνίου06,13,20,27 Σεπτεμβρίου | Hotel Gotico,Gran Barcino, Abba Balmoral, Catalonia Gracia , Catalonia Eixample 4\* 05,12,13,19,20,26,27 Ιουλίου02,03,05,09,10,12,16,17,19,23,24,26,30,31 Αυγούστου04,11 Οκτωβρίου |
| ΔΙΚΛΙΝΟ | **785€** | **695€** |
| ΜΟΝΟΚΛΙΝΟ | **1.065€** | **925€** |
| ΠΑΙΔΙΚΟ | **725€** | **635€** |
| ΦΟΡΟΙ | **185€** | **185€** |

**ΠΛΑΝΟ ΠΤΗΣΕΩΝ Α**

|  |  |
| --- | --- |
|  | ΒΑΡΚΕΛΩΝΗ 05 ΗΜΕΡΕΣ AEGEAN : 07,14,21,28 Ιουνίου05,12,13,19,20,26,27 Ιουλίου02,03,05,09,10,12,16,17,19,23,24,26,30,31 Αυγούστου06,13,20,27 Σεπτεμβρίου04,11 Οκτωβρίου |
|  | A3710 | ATH BCN | 08:25-10:35 |
|  | A3711 | BCN ATH | 11:25-15:15 |

## **Περιλαμβάνονται:**

## Αεροπορικά εισιτήρια οικονομικής θέσης Αθήνα – Βαρκελώνη- Αθήνα με **απευθείας πτήσεις της Aegean Airlines**

## 1 αποσκευή 23 κιλών και 1 χειραποσκευή 8 κιλών ανά επιβάτη

## Διαμονή σε επιλεγμένο ξενοδοχείο 4 αστέρων

* **Δώρο** η εκδρομή Φιγκέρες-Τζιρόνα

## Πρωινό μπουφέ καθημερινά

* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.
* Επίσημος ελληνόφωνος ξεναγός /συνοδός του γραφείου μας
* Ενημερωτικά έντυπα / χάρτες
* Φ.Π.Α.
* Ασφάλεια αστικής ευθύνης

## **Δεν περιλαμβάνονται :**

* Φόροι αεροδρομίων, επίναυλοι καυσίμων
* Ο δημοτικός φόρος στα ξενοδοχεία
* Whispers,ακουστικά ξεναγήσεων
* Ότι ρητά δεν αναφέρεται στο πρόγραμμα ή αναφέρεται ως προαιρετικό.
* Είσοδοι σε μουσεία κτλ